Tugay Kerimoğlu

Tugay Kerimoğlu (født 24. august 1970 i Trabzon, Tyrkia) er en tyrkisk tidligere fotballspiller. Tugay scoret ikke mange mål, men de han scoret var som regel langskudd som kom langt opp i kåringer av «Årets mål». Ellers var han kjent for et utsøkt overblikk og gode langpasninger.

Tugay var Galatasaray-spiller mellom 1990 og 2000, og vant serien 6 ganger og cupen 4 ganger. Etter 10 år som profesjonell i Tyrkia, spilte han halvannet år i Rangers FC. Sommeren 2001 ble han hentet til Blackburn Rovers av sin tidligere sjef i Tyrkia, Graeme Souness.

I Blackburn vant han Ligacupen i 2002, selv om han måtte se finalen fra tribunen grunnet suspensjon. På grunnlag av prestasjonene i 2003/2004-sesongen kåret Blackburn-fansen ham til Årets spiller.

Som 36-åring forlenget han kontrakten sin med Blackburn og uttalte at han skulle spille til han var 40. Den 24. mai 2009 snudde han og bestemte seg for å trekke seg tilbake fra sin karriere som profesjonell fotballspiller.

Referanser

Eksterne lenker 
 

Tyrkiske fotballspillere
Spillere i Fotball-EM 1996
Spillere i Fotball-EM 2000
Spillere i Fotball-VM 2002
Fotballspillere for Galatasaray SK
Fotballspillere for Rangers FC
Fotballspillere for Blackburn Rovers FC
Personer fra Trabzon
Fødsler i 1970